Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 624/14/7707	Prešov, 29.6.2015
EEČ : 2-58-495-2015

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Prešov
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

ako  zodpovedný zástupca spol. LAMAMED, s.r.o., IČO: 36503240, Námestie Kráľovnej pokoja č. 3, XXXXX, zrazil z miezd  zamestnancov spoločnosti v mesiacoch 11/2013, 12/2013 a 01/2014 poistné na sociálne  poistenie a príspevok  na starobné dôchodkové sporenie, ktorý v úmysle  zadovážiť sebe alebo inému neoprávnený prospech neodviedol  Sociálnej poisťovni a z celkovej dlžnej sumy 768,22 EUR za vyššie uvedené  obdobie neodviedol sumu 346,28 EUR, na ktorej úradu mal dostatok finančných prostriedok,

lebo zanikla trestnosť činu

Odôvodnenie:

	Dňa 19.09.2014 bolo vyšetrovateľkou  OKP OR PZ XXXXX pod ČVS: ORP-916/3-VYS-PO-2014 začaté  trestné stíhanie vo veci podľa § 199 ods. 1  Trestného poriadku za zločin nedovedenie dane a poistného  podľa § 277 ods. 1, ods. 2 písm. b) Trestného zákona a pre   prečin nezaplatenie dane a poistného podľa § 278 ods. 1  Trestného zákona.

       Dňa 19.01.2015 bola vec vedená na OKP OR PZ  XXXXX pod ČVS: ORP-916/3-VYS-PO-2014 spojená na spoločné  konanie s vecou vedenou na OKP OR PZ XXXXX pod ČVS: ORP-852/3-VYS-PO-2014 a teraz je  vedená pod ČVS:  ORP-852/3-VYS-PO-2014.

	Dňa 10.04.2015 bolo trestné stíhanie pre prečin nevyplatenie mzdy a odstupného podľa § 214 ods. 1, ods. 2 písm. a) Trestného zákona,  pre zločin  neodvedenie  dane a poistného podľa § 277 ods. 1, ods. 2 písm. b) Trestného zákona a za prečin nezaplatenie  dane a poistného podľa § 278 ods. 1  Trestného zákona zastavené podľa § 215 ods. 1 písm. b) Trestného poriadku.

	Dňa 19.03.2015 bolo XXXXX vznesené obvinenie   za prečin  neodvedenie dane poistného podľa § 277 ods. 1  Trestného zákona, tak ako je to uvedené vo výrokovej časti tohto uznesenia.

	Obvinený  pri konfrontácii  so svedkyňou  XXXXX  zo dňa 15.05.2015  uviedol, že dňa 14.05.2015 uhradil dlžné  poistné Sociálnej poisťovni za  obdobie  11/2013-01/2014 vo výške 346,28 EUR. 

	Svedkyňa  XXXXX, zamestnankyňa Sociálnej poisťovne potvrdila, že podnikateľský subjekt spol. LAMAMED, s.r.o., uhradil za obdobie  11/2013 - 01/2014 do pokladne  Sociálnej poisťovne dňa 14.05.2015 sumu 346,28 EUR. 

	V zmysle  § 86 písm. e) Trestného zákona trestnosť  trestného činu skrátenia dane a poistného   podľa § 276,  neodvedenia   dane a poistného  podľa § 277 alebo nezaplatenia dane a poistného podľa § 278 zaniká, ak splatná daň a jej príslušenstvo  alebo poistné  boli dodatočne  zaplatené  najneskôr v nasledujúci  deň po dni, keď sa páchateľ  po skončení  jeho vyšetrovania   mohol oboznámiť  s jeho výsledkami.

	Podľa  § 86 ods. 2 Trestného zákona trestnosť  trestného činu podľa   odseku 1 písm. e) nezaniká, ak ide o páchateľa, ktorý bol za obdobný čin v predchádzajúcich 24 mesiacoch  postihnutý, alebo ak trestné stíhanie   páchateľa za obdobný   čin bolo v predchádzajúcich  24  zastavené z dôvodu  zániku trestnosti  trestného činu  podľa odseku 1.  

	Lustráciami v policajných  systémoch  bolo zistené, že obvinený  nebol v predchádzajúcich 24 mesiacoch  postihnutý  za obdobný čin a taktiež nebolo v predchádzajúcich 24 mesiacoch  trestné stíhanie voči nemu zastavené z dôvodu zániku  trestnosti  trestného činu, pretože   XXXXX  uhradil nedoplatok poistného voči Sociálnej  poisťovni za obdobie, pre ktoré  mu bolo vznesené obvinenie dňa 19.03.2015 a splnil  aj   ďalšie zákonom  stanovené  podmienky pre uplatnenie účinnej ľútosti.

Preto som postupom podľa  § 215 ods. 1 písm. h) Trestného  poriadku trestné stíhanie  voči  obvinenému zastavil, lebo  zanikla  trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Marek Urda
prokurátor